b'\n_START_ARTICLE_\nAntonio C\xc3\xa1novas del Castillo\n_START_PARAGRAPH_\nSi Antonio C\xc3\xa1novas del Castillo (8 Pebrero 1828 \xe2\x80\x93 8 Agosto 1897) ay isang mahalagang politikong Kastila noong ika-19 dantaon. Pangunahing kinikilala siya sa kaniyang ginampanan sa restorasyon o pagbabalik ng monarkiya ng Kabahayan ng Bourbon sa luklukan ng tronong Kastila. Bilang konserbatibong punong ministro ng Espanya, siya ang kampeon ng mahigpit na pamamalakad sa Pilipinas. Namatay siya sa mga kamay ng anarkista at asesinong si Michele Angiolillo noong 1897.'